Aleksandar Seksan

Aleksandar Seksan, rođen 24. augusta 1968. u Sarajevu, je bosanskohercegovački pozorišni i filmski glumac.

 Biografija 
U rodnom Sarajevu završio je osnovnu i srednju školu, a nakon toga Višu komercijalnu školu na Ekonomskom fakultetu u Sarajevu. Svoju prvu predstavu odigrao je u Narodnom pozorištu u Sarajevu. Bila je to diplomska predstava Pjera Žalice "Ajaks", koja je premijerno izvedena 1993. U toku rata, 1994, upisao je Akademiju scenskih umjetnosti u Sarajevu kao najstariji student u klasi. Diplomirao je četiri godine poslije u klasi Admira Glamočaka. Od decembra 1998. radi u sarajevskom Narodnom pozorištu.

Glumio je u predstavama "Romeo i Julija" Harisa Pašović, "U Zvorniku ja sam ostavio svoje srce" Elmira Jukića, "Pukovnik ptica" i "Orkestar titanik" Dine Mustafića, „Kako ubiti suprugu i zašto“ Lejle Panjete i mnogim drugim. Za ulogu u predstavi "Rodoljupci", koja je prikazana u okviru Festivala komedije Bosne i Hercegovine "Mostarska liska 2006." u režiji Gradimira Gojera, dodijeljena mu je nagrada "Mostarska liska" za najboljeg glumca.

Ostvario je zapažene uloge u filmovima "Nebo iznad krajolika" Nenada Đurića, "Nafaka"Jasmina Durakovića, "Remake" Dine Mustafića i dr.

 Filmografija 
 Na rubu pameti (2022)
 Lud, zbunjen, normalan (2010–2015; 2020–2021)
 Smrt u Sarajevu (2016)
 Naša svakodnevna priča (2015)
 Djeca (2012)
 Teško je biti fin (2007) 
 Nebo iznad krajolika (2006) 
 Nafaka (2006) 
 Dobro uštimani mrtvaci (2005) 
 Ljeto u zlatnoj dolini (2003) 
 Gori vatra (2003)
 Remake (2003)
 Tunel (2000)
"Kriza", TV serija, (2013)

 Reference 

Kategorija:Rođeni 1968.
Kategorija:Živi ljudi
Kategorija:Bosanskohercegovački glumci
Kategorija:Biografije, Sarajevo